Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Országos Hulladékgazdálkodási Tervrõl szóló 110/2002. (XII. 12.) OGY határozat is a megelõzés és a hulladékminimalizálást részesesíti elõnyben. Eszerint „Megelõzési intézkedésekkel kell biztosítani, hogy a képzõdõ, kezelendõ
Paragraph Index: 182

Az Országos Hulladékgazdálkodási Tervrõl szóló 110/2002. (XII. 12.) OGY határozat is a megelõzés és a hulladékminimalizálást részesesíti elõnyben. Eszerint „Megelõzési intézkedésekkel kell biztosítani, hogy a képzõdõ, kezelendõ hulladék mennyisége összességében az idõszak végére ne haladja meg a 2000. évi szintet. Ennek érdekében ösztönözni kell a hulladékszegény technológiák bevezetését, az újrahasználható és a tartós termékek piacra kerülését, valamint a fogyasztói szokásokat ebbe az irányba befolyásoló tájékoztató, felvilágosító munkát. (...) Mely megnöveli az elõírt hasznosításon belül az anyagában történõ hasznosítás (újrafeldolgozás) arányát, és ezzel együtt visszaszorítva az energetikai hasznosítást.” Az elõterjesztés szerint a változtatást az uniós normának való megfelelés indokolja. Hangsúlyozni kell, hogy a hivatkozott irányelvben megfogalmazottaktól lehetõség lenne akár magasabb arányszámokat is elõírni a Hgt.-ben, illetve a többi tagországhoz képest az energetikai hasznosítást kevésbé preferáló rendszert támogatni. A „legkisebb szigor klauzulája” szerint ugyanis a tagállamok eltérhetnek a közösségi elvárásoktól, de kizárólag a nagyobb szigor irányában, a közösségi szabályt egyebekben nem változtathatják meg. A Római Szerzõdés 130t. [176.] Cikkelye a legkisebb szigor klauzuláról a következõket rögzíti: „A 130s [175.] Cikkely alapján közösen elfogadott védelmi szabályok nem akadályozzák meg, hogy bármely tagállam a jelen Szerzõdéssel összeegyeztethetõ szigorúbb védelmi szabályokat tartson fenn, vagy vezessen be.”

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes